smcproject/ml-wiki-sentences huggingface dataset:
എല്ലാ മനുഷ്യർക്കും സ്വമേധയാ ഒരു കണ്ണുചിമ്മാൻ കഴിയില്ല.
ചിലർക്ക് രണ്ട് കണ്ണുകളിൽ ഏതെങ്കിലും ഒരെണ്ണം മാത്രം (സാധാരണയായി ആധിപത്യം പുലർത്താത്ത) ചിമ്മാൻകഴിയും കഴിയും.
മറ്റുള്ളവർ‌ക്ക് ഒരു കണ്ണ്‌ മറ്റേ കണ്ണുചിമ്മുന്നതിനേക്കാൾ‌ മികച്ചരീതിയിൽ ചിമ്മാൻ കഴിയും.
ചില ആളുകൾ, പ്രത്യേകിച്ച് കുട്ടികളും കൌമാരക്കാരും, സ്വന്തം അറിവില്ലാതെ, സമ്മർദ്ദം മൂലം അനിയന്ത്രിതമായി കണ്ണുചിമ്മുന്ന ഒരു ശീലം കാണിക്കുന്നു.
ടൂറെറ്റ് സിൻഡ്രോമിന്റെ ലക്ഷണമായി ഇത് കണക്കാക്കപ്പെടുന്നു.
ഇതും കാണുക കണ്ണുചിമ്മൽ ശരീര ഭാഷ മുഖം ഫോർട്ടി വിങ്ക്സ് ഇമോട്ടിക്കോണുകളുടെ പട്ടിക അവലംബം പുറം കണ്ണികൾ Wiktionary Wink എന്ന വാക്കിനർത്ഥം മലയാളം വിക്കി നിഘണ്ടുവിൽ കാണുക Wikimedia Commons has media related to Winking .
കണ്ണിലൊഴിക്കുന്ന തുള്ളിമരുന്നുകൾ ഇംഗ്ലീഷ് വിലാസം https://ml.wikipedia.org/wiki/Eye_drop ഈ തുള്ളിമരുന്നുകൾ പ്രിസർവേറ്റീവുകളില്ലാതെ ഒറ്റ ഉപയോഗത്തിനായി പാക്കേജുചെയ്തവവാണ്
കണ്ണിൽ ഒഴിക്കുന്ന സലൈൻ അടങ്ങിയ മരുന്നുകളാണ് കണ്ണിലൊഴിക്കുന്ന തുള്ളിമരുന്നുകൾ അല്ലെങ്കിൽ ഐ ഡ്രോപ്പ്സ് എന്ന് അറിയപ്പെടുന്നത്.
ചികിത്സിക്കുന്ന അവസ്ഥയെ ആശ്രയിച്ച്, അവയിൽ സ്റ്റിറോയിഡുകൾ, ആന്റിഹിസ്റ്റാമൈൻസ്, സിമ്പതോമൈമെറ്റിക്സ്, ബീറ്റ റിസപ്റ്റർ ബ്ലോക്കറുകൾ, പാരസിമ്പതോമൈമെറ്റിക്സ്, പാരസിംപത്തോളിറ്റിക്സ്, പ്രോസ്റ്റാഗ്ലാൻഡിൻസ്, നോൺ-സ്റ്റിറോയ്ഡൽ ആൻ്റി ഇൻഫ്ലമേറ്ററി മരുന്നുകൾ (എൻ‌എസ്‌ഐ‌ഡികൾ), ആൻറിബയോട്ടിക്കുകൾ , ആന്റിഫംഗലുകൾ അല്ലെങ്കിൽ ടോപ്പിക്കൽ അനസ്തെറ്റിക്സ് എന്നിവ അടങ്ങിയിരിക്കാം.
തുള്ളിമരുന്നുകളിൽ മരുന്ന് ഘടകങ്ങൾ അടങ്ങിയിട്ടില്ലാത്ത, കണ്ണുനീരിന് പകരം ഉപയോഗിക്കുന്നവയും ഉണ്ട്.
വായിലൂടെ കഴിക്കുന്ന മരുന്നുകളേക്കാൾ കണ്ണിലൊഴിക്കുന്ന തുള്ളിമരുന്നുകൾക്ക് പാർശ്വഫലങ്ങൾ ഉണ്ടാകാനുള്ള സാധ്യത കുറവാണ്, മാത്രമല്ല തുള്ളിമരുന്ന് ഒഴിച്ചയുടൻ അൽപനേരം ലാക്രിമൽ പങ്റ്റം (അതായത് കണ്ണിന്റെ ആന്തരിക മൂലയിൽ അമർത്തിയാൽ) അത്തരം അപകടസാധ്യത കുറയ്ക്കാനും കഴിയും.
കണ്ണിലെ ചൊറിച്ചിൽ, ചുവപ്പ് എന്നിവ തടയാനും തുള്ളിമരുന്നുകൾ ഉപയോഗിക്കുന്നു.
അണുവിമുക്തമായ സിംഗിൾ-യൂസ് പ്രീ-ലോഡഡ് പ്ലാസ്റ്റിക് ആപ്ലിക്കേറ്ററുകൾ വികസിപ്പിക്കുന്നതിനുമുമ്പ്, കണ്ണ് തുള്ളിമരുന്നുകൾ റബ്ബർ ബൾബുള്ള ഗ്ലാസ് പൈപ്പറ്റ് ആയ 'ഐ ഡ്രോപ്പർ' ഉപയോഗിച്ച് ആണ് ഒഴിച്ചിരുന്നത്.
ഷെൽഫ് ലൈഫ്
തുറന്നാൽ ഉണ്ടാകുന്ന മലിനീകരണം തടയുന്നതിനായി മിക്ക തുള്ളിമരുന്നു കുപ്പികളിലും പ്രിസർ‌വേറ്റീവുകൾ‌ അടങ്ങിയിട്ടുണ്ടെങ്കിലും ഇവ മലിനീകരണം അനിശ്ചിതമായി തടയില്ല.
മരുന്ന് ബാക്കിയുണ്ടെങ്കിലും തുറന്ന് മൂന്നുമാസത്തിൽ കൂടുതൽ ഒരു മരുന്ന് ഉപയോഗിക്കരുതെന്ന് നേത്രരോഗവിദഗ്ദ്ധർ ശുപാർശ ചെയ്യുന്നു.
പ്രിസർവേറ്റീവുകളില്ലാത്ത തുള്ളിമരുന്നുകൾ സാധാരണയായി ഒറ്റ ഉപയോഗത്തിനായുള്ള ട്യൂബുകളിൽ പാക്കേജുചെയ്യുന്നു.
തരങ്ങളും ഉപയോഗങ്ങളും
കണ്ണിലൊഴിക്കുന്ന തുള്ളിമരുന്നുകളുടെ വ്യത്യസ്ത ഫാർമക്കോളജിക്കൽ ക്ലാസുകൾ അവയുടെ മൂടിയിലെ വ്യത്യസ്ത വർണ്ണങ്ങൾ ഉപയോഗിച്ച് തിരിച്ചറിയാൻ കഴിയും.
ഉദാഹരണത്തിന്, ആന്റി-അലർജി തുള്ളിമരുന്നുകളിൽ നിന്ന് വ്യത്യസ്തമായ നിറത്തിലായിരിക്കും ഡൈലേറ്റിംഗ് ഡ്രോപ്പുകളുടെ മൂടിയുടെ നിറം.
റിൻസ് ഐ ഡ്രോപ്പ്സ്
കണ്ണിലൊഴിക്കുന്ന തുള്ളിമരുന്നുകളിൽ ചിലപ്പോൾ മരുന്ന് ഘടകങ്ങളൊന്നും ഉണ്ടാകണമെന്നില്ല, അവ കണ്ണിന്റെ ഉപരിതലം നനവുള്ളതാക്കാനുള്ള കണ്ണുനീരിന് പകരമുള്ള ദ്രാവകങ്ങൾ മാത്രമാണ്.
മരുന്ന് അഡ്മിനിസ്ട്രേഷൻ വരണ്ട കണ്ണുകൾ
വൈവിധ്യമാർന്ന കൃത്രിമ കണ്ണുനീർ തുള്ളിമരുന്നുകൾ ഉണ്ട്.
അവ ബൈകാർബണേറ്റ് അയോണുകൾ, ഹൈപ്പോടോണിസിറ്റി, വിസ്കോസിറ്റി , പ്രിസർവേറ്റീവ് ഇല്ലാത്തത് എന്നിങ്ങനെ വിവിധ തരങ്ങൾ ഉണ്ട്.
അവയെല്ലാം വ്യത്യസ്തമായി പ്രവർത്തിക്കുന്നു, അതിനാൽ ഏറ്റവും മികച്ചത് കണ്ടെത്തുന്നതിന് വ്യത്യസ്ത മരുന്നുകൾ പരീക്ഷിക്കേണ്ടി വന്നേക്കാം.
സ്റ്റിറോയിഡ്, ആൻറിബയോട്ടിക് തുള്ളിമരുന്നുകൾ
നേത്ര അണുബാധയ്ക്ക് ചികിത്സിക്കാൻ സ്റ്റിറോയിഡ്, ആൻറിബയോട്ടിക് കണ്ണ് തുള്ളിമരുന്നുകൾ ഉപയോഗിക്കുന്നു.
ഇവയ്ക്ക് പ്രോഫൈലാക്റ്റിക് ഗുണങ്ങളുണ്ട്.
ഇവ നേത്ര ശസ്ത്രക്രിയയ്ക്കുശേഷം അണുബാധ തടയുന്നതിനും ഉപയോഗിക്കുന്നു.
നിർദ്ദേശിക്കപ്പെടുന്ന മുഴുവൻ സമയവും തടസ്സങ്ങളില്ലാതെ അവ ഉപയോഗിക്കണം.
മരുന്നുകളുടെ ഉപയോഗം നിർത്തിയാൽ അണുബാധ വീണ്ടും സംഭവിക്കാം.
ഗ്ലോക്കോമ കൈകാര്യം ചെയ്യുന്നതിന് ഉപയോഗിക്കുന്ന തുള്ളിമരുന്നുകൾ കണ്ണിലെ അക്വസ് ദ്രാവകം നന്നായി പുറന്തള്ളാനും കണ്ണ് നിർമ്മിക്കുന്ന ദ്രാവകത്തിന്റെ അളവ് കുറയ്ക്കാനും സഹായിക്കുന്നു, ഇത് കണ്ണിന്റെ മർദ്ദം കുറയ്ക്കുന്നു.
അവയിൽ അടങ്ങിയിരിക്കുന്ന സജീവ ഘടകങ്ങൾക്കനുസരിച്ച് അവയെ പ്രോസ്റ്റാഗ്ലാൻഡിൻ അനലോഗ്സ്, ബീറ്റ ബ്ലോക്കറുകൾ, ആൽഫ അഗോണിസ്റ്റുകൾ, കാർബോണിക് ആൻ‌ഹൈഡ്രേസ് ഇൻ‌ഹിബിറ്ററുകൾ എന്നിങ്ങനെ തരംതിരിക്കുന്നു.
ഒന്നിൽ കൂടുതൽ മരുന്നുകൾ ആവശ്യമുള്ള രോഗികൾക്ക് കോമ്പിനേഷൻ മരുന്നുകളും ലഭ്യമാണ്.
അലർജികൾ
ചില തുള്ളിമരുന്നുകളിൽ ഹിസ്റ്റാമൈൻ ആന്റഗോണിസ്റ്റ് അല്ലെങ്കിൽ നോൺ-സ്റ്റിറോയ്ഡൽ ആന്റി ഇൻഫ്ലമേറ്ററി മരുന്ന് (എൻ‌എസ്‌ഐ‌ഡികൾ) അടങ്ങിയിരിക്കാം, ഇത് വായുവിലുള്ള എയറോസോളൈസ്ഡ് പൊടിപടലങ്ങൾ ഉൾപ്പെടെയുള്ള അലർജിയുണ്ടാക്കുന്നവയ്ക്കുള്ള ഒപ്റ്റിക്കൽ മാസ്റ്റ് സെൽ പ്രതികരണങ്ങളെ അടിച്ചമർത്തുന്നു.
ചെങ്കണ്ണ്
ബാക്ടീരിയ മൂലമുണ്ടാകുന്ന ചെങ്കണ്ണ് ചികിത്സിക്കാൻ ആന്റി ബയോട്ടിക്കുകൾ ഉപയോഗിക്കാം എന്നാൽ അവ വൈറസ് മൂലമോ ഫംഗസ് മൂലമോ ഉള്ള ചെങ്കണ്ണ് ചികിത്സയിൽ ഉപയോഗപ്രദമല്ല.
അലർജിക് കൺജങ്ക്റ്റിവിറ്റിസിന്റെ കാര്യത്തിൽ, ടിയർ ഫിലിമിൽ അടങ്ങിയിരിക്കുന്ന പ്രകോപിപ്പിക്കുന്ന അലർജികളെ നേർപ്പിക്കാൻ കൃത്രിമ കണ്ണുനീർ തുള്ളിമരുന്നുകൾ സഹായിക്കും.
മിഡ്രിയാറ്റിക് കണ്ണ് തുള്ളിമരുന്നുകൾ
കണ്ണ് പരിശോധനയുടെയോ ചികിത്സയുടെയോ ഭാഗമായി കണ്ണിന്റെ പ്യൂപ്പിൾ വലുതാക്കുന്നതിന് ഉപയോഗിക്കുന്ന മ്രുന്നുകളാണ് മിഡ്രിയാറ്റിക്സ്.
ഇത് ഉപയോഗിച്ചാൽ കണ്ണ് അസ്വസ്ഥതക്കും ഫോട്ടോഫോബിയക്കും കാരണമാകും.
റഷ്യയും ഇറ്റലിയും ഉൾപ്പടെയുള്ള ചില രാജ്യങ്ങളിൽ ട്രോപികാമൈഡ് എന്ന മിഡ്രിയാറ്റിക് തുള്ളിമരുന്ന് ഒരു പരിധിവരെ വിലകുറഞ്ഞ റക്രിയേഷണൽ മരുന്നായി ഉപയോഗിക്കുന്നു.
മറ്റ് ആന്റികോളിനർജിക്കുകളെപ്പോലെ, റക്രിയേഷണൽ ആയി ഉപയോഗിക്കുമ്പോൾ, ട്രോപികാമൈഡ് ഒരു ഡെലിറിയന്റ് ആയി പ്രവർത്തിക്കുന്നു.
ട്രോപികാമൈഡിന്റെ ഇന്റവീനസ് കുത്തിവയ്പ്പ് (സാധാരണ ചെയ്യുന്നത്) മന്ദഗതിയിലുള്ള സംസാരം, അബോധാവസ്ഥ, പ്രതികരണശേഷിക്കുറവ്, ഭ്രമാത്മകത, വൃക്ക വേദന, ഡിസ്ഫോറിയ, ഹൈപ്പർതേർമിയ, ആത്മഹത്യാ പ്രവണത, സൈക്കോമോട്ടോർ അജിറ്റേഷൻ, ടാക്കിക്കാർഡിയ, തലവേദന എന്നിവക്ക് കാരണമാകും.
പാർശ്വ ഫലങ്ങൾ ഒരാൾ കണ്ണിൽ തുള്ളിമരുന്ന് പ്രയോഗിക്കുന്നു
സ്റ്റിറോയിഡ്, ആൻറിബയോട്ടിക് തുള്ളിമരുന്നുകൾ ആദ്യം ഉപയോഗിക്കുമ്പോൾ ഒന്നോ രണ്ടോ മിനിറ്റ് നീറ്റലുണ്ടാകാം, നീറ്റൽ തുടരുകയാണെങ്കിൽ, വൈദ്യോപദേശം തേടണം.
കൂടാതെ, കാഴ്ച പ്രശ്നങ്`അൾ ഉണ്ടായാലും വൈദ്യോപദേശം തേടേണ്ടതാണ്.
മരുന്നുകളുടെ അലർജി പ്രതിപ്രവർത്തനത്തിന്റെ ലക്ഷണങ്ങളെക്കുറിച്ചും അറിഞ്ഞിരിക്കണം.
ചില മരുന്നുകൾ ചിലരിൽ ചുണങ്ങു, ചൊറിച്ചിൽ, നീർവീക്കം, തലകറക്കം, ശ്വസിക്കുന്നതിൽ ബുദ്ധിമുട്ട് എന്നിവയുണ്ടാക്കാൻ സാധ്യതയുണ്ട്.
ദീർഘകാല സ്റ്റിറോയിഡ് ഉപയോഗം സ്റ്റിറോയിഡ്-ഇൻഡ്യൂസ്ഡ് ഗ്ലോക്കോമ , തിമിരം എന്നിവയുൾപ്പെടെ നിരവധി പ്രതികൂല ഫലങ്ങൾ ഉണ്ടാക്കുന്നു.
പ്രോസ്റ്റാഗ്ലാൻഡിൻ അനലോഗുകൾ ഐറിസ് നിറത്തിലും കണ്പോളകളുടെ ചർമ്മത്തിലും മാറ്റങ്ങൾ, കണ്പീലികളുടെ വളർച്ച, നീറ്റൽ, കാഴ്ച മങ്ങൽ , കണ്ണ് ചുവപ്പ്, ചൊറിച്ചിൽ, പൊള്ളൽ എന്നിവയ്ക്ക് കാരണമായേക്കാം.
കുറഞ്ഞ രക്തസമ്മർദ്ദം, പൾസ് നിരക്ക് കുറയുക, ക്ഷീണം, ശ്വാസം മുട്ടൽ, അപൂർവ സന്ദർഭങ്ങളിൽ ലിബിഡോ, വിഷാദം എന്നിവ ബീറ്റ ബ്ലോക്കറുകളുടെ പാർശ്വഫലങ്ങളിൽ ഉൾപ്പെടുന്നു.
ആൽഫ അഗോണിസ്റ്റുകൾ കണ്ണ് നീറ്റൽ, ക്ഷീണം, തലവേദന , മയക്കം, വരണ്ട വായ, മൂക്ക് എന്നിവയ്ക്ക് കാരണമാകും, മാത്രമല്ല അവയ്ക്ക് അലർജി പ്രതിപ്രവർത്തനത്തിനുള്ള സാധ്യത കൂടുതലാണ്.
കാർബോണിക് ആൻ‌ഹൈഡ്രേസ് ഇൻ‌ഹിബിറ്ററുകൾ‌ നീറ്റലുൾപ്പടെയുള്ള കണ്ണിന്റെ അസ്വസ്ഥതകൾ ഉണ്ടാക്കുന്നു.
ലൂബ്രിക്കന്റ് കണ്ണ് തുള്ളിമരുന്നുകൾ ഉപയോഗിച്ചാലും ചില പാർശ്വഫലങ്ങൾക്ക് കാരണമായേക്കാം, കണ്ണിന് വേദനയോ കാഴ്ചയിൽ മാറ്റങ്ങളോ ഉണ്ടായാൽ ഡോക്ടറെ സമീപിക്കേണ്ടതാണ്.
ഇതും കാണുക കൃത്രിമ കണ്ണുനീർ കാർബോക്സിമീതൈൽ സെല്ലുലോസ് മിഡ്രിയാസിസ് അപവർത്തനദോഷം ടെട്രഹൈഡ്രൊസോളിൻ ഹൈഡ്രോക്ലോറൈഡ് വിസിൻ അവലംബം പുറം കണ്ണികൾ കണ്ണിലൊഴിക്കുന്ന തുള്ളിമരുന്നുകൾ എന്നതിന്റെ വിക്ഷണറി നിർ‌വചനം.
Eye drops എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
കണ്ണിമരം ഇംഗ്ലീഷ് വിലാസം https://ml.wikipedia.org/wiki/Schefflera_wallichiana
മോടകം എന്നും എട്ടിലമരം എന്നും അറിയപ്പെടുന്ന കണ്ണിമരം തെക്കെ ഇന്ത്യയിലും ശ്രീലങ്കയിലും കാണുന്ന ഒരു ചെറിയ വൃക്ഷമാണ്.
( ശാസ്ത്രീയനാമം : Schefflera wallichiana ) .
700 മീറ്ററിനും 2000 മീറ്ററിനും ഇടയിലുള്ള നിത്യഹരിതവനങ്ങളിൽ കാണപ്പെടുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Schefflera wallichiana എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Schefflera wallichiana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കണ്ണിമേറാ പ്രഭു ഇംഗ്ലീഷ് വിലാസം https://ml.wikipedia.org/wiki/Robert_Bourke,_1st_Baron_Connemara
റോബർട്ട് ബോർക്ക് ബാരൻ കണ്ണിമേറാ ഒന്നാമൻ അഥവാ കണ്ണിമേറാ പ്രഭു (11 ജൂൺ 1827 - 3 സെപ്റ്റംബർ 1902) ബ്രിട്ടീഷ് കൊളോണിയൽ ഭരണാധികാരിയായിരുന്നു.
1874 മുതൽ 1880 വരെയും, 1885 മുതൽ 1886 വരെയും ബ്രിട്ടീഷ് വിദേശകാര്യ മന്ത്രാലയത്തിൽ അണ്ടർ സെക്രട്ടറിയായി സേവനമനുഷ്ഠിച്ചു.
1886 മുതൽ 1890 വരെ മദ്രാസ് ഗവർണ്ണറായിരുന്നു.
1890 ൽ മദ്രാസിലെ എഗ്മൂറിലുള്ള കണ്ണിമേറാ പബ്ലിക് ലൈബ്രറിയുടെ ശിലാസ്ഥാപനം നിർവഹിച്ചു.
മദ്രാസിൽ ഗവർണ്ണരായിരിക്കെ 1887-ൽ കണ്ണിമേറാ പ്രഭു തിരുവിതാംകൂർ സന്ദർശിച്ചു.
ഈ സന്ദർശനവേളയിലാണദ്ദേഹം ജി.പി. പിള്ളയിൽ നിന്നും തിരുവിതാംകൂർ തിരുവിതാംകൂറുകാർക്ക് എന്ന തുറന്ന കത്ത് സ്വീകരിച്ചത്.
1888ൽ കണ്ണിമേറാ പ്രഭു തിരുവനന്തപുരം സന്ദർശിച്ചതിന്റെ സ്മരണയ്ക്കായാണ് അന്നത്തെ തിരുവിതാംകൂർ ദിവാനായിരുന്ന ടി. രാമറാവു പാളയം കണ്ണിമേറാ മാർക്കറ്റ് സ്ഥാപിച്ചത്.
1902 സെപ്റ്റംബറിൽ (75-ാമത്തെ വയസ്സിൽ) , ലണ്ടനിൽ വച്ചായിരുന്നു അന്ത്യം.
കണ്ണിന്റെ ലെൻസ് (ശരീരവിജ്ഞാനീയം) ഇംഗ്ലീഷ് വിലാസം https://ml.wikipedia.org/wiki/Lens_(Eye)
കണ്ണിന്റെ ലെൻസ് ഒരു സുതാര്യമായ ഇരട്ട ഉത്തല ലെൻസ് ആണ്.
കോർണിയയുമായി ചേർന്ന് പ്രകാശത്തെ അപവർത്തനം ചെയ്ത് റെറ്റിനയിലേയ്ക്ക് ഫോക്കസ് ചെയ്യാൻ സഹായിക്കുന്നു.
ഈ ലെൻസ് അതിന്റെ രൂപം മാറ്റി കണ്ണിന്റെ ഫോക്കസ് ദൂരം മാറ്റി പല ദൂരത്തിലുള്ള വസ്തുക്കളെ ഫോക്കസു ചെയ്യുവാനും അങ്ങനെ റെറ്റിനയിൽ വളരെ വ്യക്തമായ യഥാർത്ഥ ചിത്രം ലഭ്യമാക്കാനും അനുവദിക്കുന്നു.
ലെൻസിന്റെ ഇത്തരം പൊരുത്തപ്പെടൽ അക്കൊമഡേഷൻ എന്നു പറയുന്നു.
ഒരു ഫൊട്ടൊഗ്രഫിക് ക്യാമറ അതിന്റെ ലെൻസ് ചലിപ്പിച്ച് എങ്ങനെയാണ് ഒരു വസ്തുവിൽ ഫോക്കസു ചെയ്യുന്നത് അതുപോലെയാണ് ലെൻസ് പൊരുത്തപ്പെടൽ നടത്തുന്നത്.
കണ്ണിന്റെ ലെൻസിനെ aquula (Latin, a little stream , dim. of aqua , water ) എന്നും crystalline lens എന്നും പറയാറുണ്ട് .
മനുഷ്യരിൽ, ഈ ലെൻസിന്റെ റിഫ്രാക്ടീവ് ശക്തി ഏകദേശം 18 ഡയോപ്റ്റർ ആണ്.
കണ്ണിന്റെ ആകെ പവറിന്റെ മൂന്നിലൊന്ന് വരുമിത്.
കണ്ണിലെ ലെൻസിന്റെ ഘടന
മനുഷ്യന്റെ കണ്ണിന്റെ മുൻ‌ഭാഗത്തുള്ള ഒരു ഘടനയാണ് ലെൻസ്.
ലെൻസിന് മുന്നിൽ ഐറിസ് ഉണ്ട്, ഇത് കണ്ണിലേക്ക് പ്രവേശിക്കുന്ന പ്രകാശത്തിന്റെ അളവ് നിയന്ത്രിക്കുന്നു.
ലെൻസിനെ അതിന്റെ മധ്യരേഖയിൽ നിലനിർത്തിയിരിക്കുന്നത് സസ്പെൻസറി ലിഗമെന്റുകളാണ് , ഇവ സീലിയറി ബോഡിയുമായി ബന്ധിപ്പിക്കുന്ന നാരുകളുള്ള ടിഷ്യുവിന്റെ വലയമാണ്.
ലെൻസിന്റെ പിൻ‌വശം വിട്രിയസ് ബോഡിയാണ് , ഇത് മുൻ‌ഭാഗത്തെ അക്വസ് ഹ്യൂമറിനൊപ്പം ലെൻസിന് പോഷകങ്ങൾ നൽകുന്നതിൽ പങ്ക് വഹിക്കുന്നു.
ലെൻസിന് എലിപ്‌സോയിഡ്, ബൈകോൺവെക്‌സ് ആകൃതിയാണ് ഉള്ളത്.
മുൻവശത്തെ ഉപരിതലം പിൻഭാഗത്തേക്കാൾ വക്രത കൂടിയതാണ്.
മുതിർന്നവരിൽ, ലെൻസിന് സാധാരണയായി 10 മില്ലീമീറ്റർ വ്യാസമുണ്ട്, ഏകദേശം 4 മില്ലീമീറ്റർ അക്ഷീയ നീളവുമുണ്ട്, എന്നിരുന്നാലും അക്കൊമഡേഷനിൽ വലുപ്പവും രൂപവും മാറാമെന്നത് ശ്രദ്ധിക്കേണ്ടതാണ്.
ഒരു വ്യക്തിയുടെ ജീവിതകാലം മുഴുവൻ ലെൻസ് വളരുന്നത് തുടരുന്നു.
ലെൻസിന് ലെൻസ് കാപ്സ്യൂൾ, ലെൻസ് എപിത്തീലിയം, ലെൻസ് നാരുകൾ എന്നിങ്ങനെ മൂന്ന് പ്രധാന ഭാഗങ്ങൾ ഉണ്ട്.
ലെൻസ് കാപ്സ്യൂൾ ലെൻസിന്റെ ഏറ്റവും പുറം പാളിയാണ്.
ലെൻസിൻരെ ഉള്ളിലെ ഭൂരിഭാഗവും ലെൻസ് നാരുകളാണ്.
ലെൻസ് കാപ്സ്യൂളിനും ലെൻസ് നാരുകളുടെ ഏറ്റവും പുറം പാളിക്കും ഇടയിൽ സ്ഥിതിചെയ്യുന്ന ലെൻസ് എപിത്തീലിയത്തിന്റെ കോശങ്ങൾ ലെൻസിന്റെ മുൻവശത്ത് മാത്രം കാണപ്പെടുന്നു.
ലെൻസിന് ഞരമ്പുകളോ രക്തക്കുഴലുകളോ ബന്ധിത ടിഷ്യൂകളോ ഇല്ല.
ലെൻസ് കാപ്സ്യൂൾ
ലെൻസിനെ പൂർണ്ണമായും ചുറ്റുന്ന സുഗമവും സുതാര്യവുമായ ബേസ്മെൻറ് മെംബ്രേനാണ് ലെൻസ് കാപ്സ്യൂൾ.
ഇത് കൊളാജൻ അടങ്ങിയ ഇലാസ്റ്റിക് ഘടന ആണ്.
ഇതിന്റെ പ്രധാന ഘടകങ്ങൾ ടൈപ്പ് IV കൊളാജൻ, സൾഫേറ്റഡ് ഗ്ലൈക്കോസാമിനോഗ്ലൈകാൻസ് (ജി‌എജി) എന്നിവയാണ്.
ക്യാപ്‌സ്യൂൾ വളരെ ഇലാസ്റ്റിക് ആണ്, അതിനാൽ ലെൻസ് കാപ്‌സ്യൂളിനെ സിലിയറി ബോഡിയുമായി ബന്ധിപ്പിക്കുന്ന സോണുലാർ നാരുകളുടെ പിരിമുറുക്കത്തിന് വിധേയമാകാത്തപ്പോൾ  ലെൻസിനെ കൂടുതൽ ഗോളീയ രൂപം നേടാൻ അനുവദിക്കുന്നു.
കാപ്സ്യൂളിന് 2 മുതൽ 28 മൈക്രോമീറ്റർ വരെ കനം വരെ വ്യത്യാസപ്പെടുന്നു, ഇത് മധ്യരേഖയ്ക്ക് സമീപം കട്ടിയുള്ളതും പിൻ‌വശം ധ്രുവത്തിനടുത്തായി കനംകുറഞ്ഞതുമാണ്.
ലെൻസ് എപിത്തീലിയം
ലെൻസ് കാപ്സ്യൂളിനും ലെൻസ് നാരുകൾക്കുമിടയിലുള്ള ലെൻസിന്റെ മുൻഭാഗത്ത് സ്ഥിതിചെയ്യുന്ന ലെൻസ് എപിത്തീലിയം ലളിതമായ ഒരു ക്യൂബോയിഡൽ എപിത്തീലിയമാണ് .
ലെൻസിന്റെ എപ്പിത്തീലിയത്തിന്റെ കോശങ്ങൾ ലെൻസിന്റെ ഹോമിയോസ്റ്റാറ്റിക് പ്രവർത്തനങ്ങളെ നിയന്ത്രിക്കുന്നു.
അക്വസ് ഹ്യൂമറിൽ നിന്ന് അയോണുകൾ, പോഷകങ്ങൾ, ദ്രാവകം എന്നിവ ലെൻസിലേക്ക് പ്രവേശിക്കുമ്പോൾ, ലെൻസിലെ Na + / K + -ATPase പമ്പുകൾ ലെൻസിൽ നിന്ന് അയോണുകളെ പമ്പ് ചെയ്യുന്നു.
Na + / K + -ATPases ന്റെ പ്രവർത്തനം ലെൻസിലൂടെയുള്ള ദ്രാവകത്തിന്റെ പ്രവാഹം നിലനിർത്തുന്നു.
ലെൻസ് എപിത്തീലിയത്തിന്റെ കോശങ്ങൾ പുതിയ ലെൻസ് നാരുകൾ ഉൽപ്പാദിപ്പിക്കുന്നു.
ഇത് ഭ്രൂണാവസ്ഥയിൽ തുടങ്ങി ആജീവനാന്തം തുടരുന്ന പ്രക്രീയയാണ്.
ലെൻസ് നാരുകൾ ലെൻസ് നാരുകളുടെ പാറ്റേൺ
ലെൻസിന്റെ ഘടനയുടെ ഭൂരിഭാഗവും ലെൻസ് നാരുകൾ ആണ്.
അവ ചിട്ടയായി അടുക്കിവെച്ച നീളമുള്ളതും നേർത്തതും സുതാര്യവുമായ കോശങ്ങളാണ് അവയുടെ, വ്യാസം4-7 മൈക്രോമീറ്ററും, നീളം 12 മില്ലീമീറ്റർ വരെയുമാണ്.
തിരശ്ചീനമായി മുറിക്കുമ്പോൾ അവ, ഉള്ളിയുടെ പാളികൾ പോലെ ഏകാഗ്ര പാളികളായി ക്രമീകരിച്ചിരിക്കുന്നു.
മധ്യരേഖയോട് ചേർന്ന് മുറിച്ചാൽ അത് ഒരു തേനീച്ചക്കൂട് പോലെ കാണപ്പെടുന്നു.
ഓരോ നാരുകളുടെയും മധ്യഭാഗം മധ്യരേഖയിലാണ്.
ലെൻസ് നാരുകളുടെ കർശനമായി പായ്ക്ക് ചെയ്ത ഈ പാളികളെ ലാമിന എന്നാണ് വിളിക്കുന്നത്.
ലെൻസ് നാരുകളുടെ പ്രായം അനുസരിച്ച് ലെൻസിനെ വിവിധ പ്രദേശങ്ങളായി വിഭജിച്ചിരിക്കുന്നു.
മധ്യഭാഗത്തുള്ള ഏറ്റവും പഴയ പാളിയാണ് ഭ്രൂണ ന്യൂക്ലിയസ്, അവിടുന്ന് പുറത്തേക്ക് ഗര്ഭപിണ്ഡത്തിന്റെ ന്യൂക്ലിയസ്, മുതിർന്നവരുടെ ന്യൂക്ലിയസ്, ബാഹ്യ കോർട്ടെക്സ് എന്നിങ്ങനെ വിഭജിക്കപ്പെടുന്നു.
ലെൻസ് എപിത്തീലിയത്തിൽ നിന്ന് സൃഷ്ടിക്കപ്പെട്ട പുതിയ ലെൻസ് നാരുകൾ ബാഹ്യ കോർട്ടക്സിൽ ആണ് ചേരുന്നത്.
ക്ലിനിക്കൽ പ്രാധാന്യം തിമിരം : ലെൻസിന്റെ അതാര്യതയാണ് തിമിരം.
തുടക്കത്തിലുള്ള കാഴ്ചയെ ബാധിക്കാത്ത തിമിരത്തിന് ചികിത്സ ആവശ്യമായി വരുന്നില്ല.
പ്രായമാകുന്നതിന് അനുസരിച്ച് ലെൻസ് കൂടുതൽ അതാര്യമാകുമ്പോൾ തിമിരം ശസ്ത്രക്രീയയിലൂടെ നീക്കം ചെയ്യേണ്ടി വന്നേക്കാം.
പ്രായവുമായി ബന്ധപ്പെട്ട ഒരു തരം തിമിരമാണ് ന്യൂക്ലിയർ സ്ക്ലിറോസിസ്.
തിമിരത്തിനുള്ള മറ്റൊരു അപകട ഘടകമാണ് പ്രമേഹം.
തിമിര ശസ്ത്രക്രിയയിൽ ലെൻസ് നീക്കം ചെയ്യുകയും കൃത്രിമ ഇൻട്രാഒക്യുലർ ലെൻസ് കണ്ണിനുള്ളിൽ ഘടിപ്പിക്കുകയും ചെയ്യുന്നു.
വെള്ളെഴുത്ത് : സമീപത്തുള്ള വസ്തുക്കളിൽ ശ്രദ്ധ കേന്ദ്രീകരിക്കാൻ കാഴിയാതെ വരുന്ന പ്രശ്നമാണ് വെള്ളെഴുത്ത് എന്ന് അറിയപ്പെടുന്നത്.
ഇത് പ്രായവുമായി ബന്ധപ്പെട്ട അക്കൊമഡേഷൻ നഷ്ടം മൂലം സംഭവിക്കുന്നതാണ്.
വെള്ളെഴുത്തിന്റെ കൃത്യമായ കാരണം ഇപ്പോഴും അജ്ഞാതമാണ്, പക്ഷേ ലെൻസിന്റെ കാഠിന്യം, ആകൃതി, വലുപ്പം എന്നിവയിലെ പ്രായവുമായി ബന്ധപ്പെട്ട മാറ്റങ്ങൾ എല്ലാം വെള്ളെഴുത്തുമായി ബന്ധപ്പെട്ടിരിക്കുന്നു എന്ന് കരുതുന്നു.
അഫേകിയ : കണ്ണിനുള്ളിൽ ലെൻസിന്റെ അഭാവമാണ് അഫേകിയ.
ശസ്ത്രക്രിയയുടെയോ പരിക്കിന്റെയോ ഫലമായി അഫേകിയ സംഭവിക്കാം.
അപൂർവ്വമായി ജന്മനാ തന്നെ കണ്ണുകൾക്ക് അഫേകിയ ഉണ്ടാകാറുണ്ട്.
എക്ടോപ്പിയ ലെന്റിസ് : ലെൻസിന്റെ സ്ഥാനചലനം ആണ് എക്ടോപ്പിയ ലെന്റിസ് എന്ന് അറിയപ്പെടുന്നത്.
അധിക ചിത്രങ്ങൾ ലെൻസ് കാണിക്കുന്ന കണ്ണിന്റെ എം‌ആർ‌ഐ സ്കാൻ.
കണ്ണിന്റെ മുൻ അറയുടെ ഉൾവശം.
കണ്ണിലെ ലെൻസ്, കഠിനമാക്കി വിഭജിച്ച രീതിയിൽ.
ലെൻസിന്റെ മാർജിനിലൂടെയുള്ള ക്രോസ് സെക്ഷൻ, എപ്പിത്തീലിയം ലെൻസ് നാരുകളിലേക്ക് മാറുന്നത് കാണിക്കുന്നു.
കണ്ണിന്റെ ഘടന, വിവിധ ഭാഗങ്ങൾ അടയാളപ്പെടുത്തിയിരിക്കുന്നു.
കണ്ണിന്റെ മറ്റൊരു കാഴ്ച, വിവിധ ഭാഗങ്ങൾ അടയാളപ്പെടുത്തിയിരിക്കുന്നു.
കണ്ണിനുള്ളിൽ പ്രകാശം ഫോക്കസ് ചെയ്യുന്നത് കാണിച്ചിരിക്കുന്നു.
കലംകാരി ഇംഗ്ലീഷ് വിലാസം https://ml.wikipedia.org/wiki/Kalamkari കലംകാരി തുണിത്തരത്തിൽ ശ്രീകൃഷ്ണന്റെ ജീവിതം ചിത്രീകരിച്ചിരിക്കുന്നു.
National Handicrafts and Handlooms Museum, New Delhiൽ
കൈകൾ കൊണ്ട് ചായം പൂശി ചിത്രങ്ങൾ വരച്ചതോ, തടിക്കട്ടകളിൽ ചായംമുക്കി അച്ചടിച്ചതോ ആയ ഒരിനം  പരുത്തിതുണികളാണ് കലംകാരി (Kalamkari) .
പേർഷ്യൻ ഭാഷയിൽനിന്നും കടംകൊണ്ടതാണ് കലംകാരി എന്ന വാക്ക്.
പേന, കൈപ്പണി വൈദഗ്ദ്ധ്യം എന്നർത്ഥം വരുന്ന രണ്ട് പേർഷ്യൻ വാക്കുകൾ കൂടിച്ചേർന്നാണ് കലംകാരി എന്ന വാക്കുണ്ടായത്.
പേര് സ്വീകരിച്ചത് പേർഷ്യൻ ഭാഷയിൽ നിന്നാണെങ്കിലും കലംകാരിയുടെ വരവ് ആന്ധ്രയിൽ നിന്നാണ്.
ഇന്ത്യയിൽ രണ്ട് തരം സവിശേഷമായ കലംകാരി വിദ്യകൾ നിലവിലുണ്ട്.
ശ്രീകാളഹസ്തി ശൈലിയും മച്ചിലിപട്ടണം ശൈലിയും.
നൂറ്റാണ്ടുകൾക്ക് മുമ്പ് ഗ്രാമീണ ഗായകരുടെയും ചിത്രകാരന്മാരുടെയും ഒരു സംഘം ആന്ധ്രയിലാകെ ഹിന്ദു പുരാണകഥകൾ പാടിയും പറഞ്ഞും അലഞ്ഞുനടന്നിരുന്നുവത്രേ.
പിന്നീടവർ തങ്ങളുടെ കഥകൾ പലതും പേന വെച്ച് ചിത്രങ്ങളായി വരച്ച് പ്രദർശിപ്പിക്കാൻ തുടങ്ങി.
ഈ ചിത്രങ്ങളാണ് കലംകാരിയുടെ ആദ്യരൂപം.
മോഹൻജൊദാരോ പ്രദേശങ്ങളിൽ നിന്ന് കലംകാരിയുടെ ആദ്യരൂപങ്ങൾ ചരിത്രകാരന്മാർ കണ്ടെത്തിയിട്ടുണ്ട്.
മുഗൾ രാജാക്കന്മാർ ഗോൽക്കൊണ്ട, കോമണ്ഡൽ പ്രദേശങ്ങളിൽ ക്വലംകാർസ് എന്നറിയപ്പെടുന്ന ചിത്രകാരന്മാരെ ഈ കല കൂടുതൽ പരിശീലിപ്പിച്ചു.
ഗോൽക്കൊണ്ട സുൽത്താന്മാർ തങ്ങളുടെ ഭരണകാലത്തും കലംകാരിയെ പ്രോത്സാഹിപ്പിച്ചിരുന്നു.
ഇന്നും ആന്ധ്രാപ്രദേശിലെ വിവിധ ഗ്രാമങ്ങളിൽ ഈ കല പരിശീലിപ്പിക്കുകയും ഉപജീവനമാർഗ്ഗമായി സ്വീകരിക്കുകയും ചെയ്യുന്നുണ്ട്.
ശ്രീകാളഹസ്തി കലംകാരി - ഇതിൽ പേന ഉപയോഗിച്ച് കൈ കൊണ്ട് പരുത്തിതുണികളിൽ ചിത്രങ്ങൾ വരച്ച് ചായം പൂശുന്നു.
പൂർണ്ണമായും കൈകളുപയോഗിച്ച് ചെയ്യുന്ന ഈ വിദ്യ ക്ഷേത്ര പരിസരങ്ങളിൽ രൂപം കൊണ്ടതാണ്.
അതുകൊണ്ട് തന്നെ ഒരു മതപരമായ  താദാത്മ്യമാണുള്ളത്.
രാമായണത്തിലേയും മഹാഭാരതത്തിലേയും പുരാണങ്ങളിലേയും ദേവീദേവന്മാരേയും ദൃശ്യവിഷയങ്ങളുമാണ് ശ്രീകാളഹസ്തി കലംകാരി ചിത്രീകരിക്കുന്നത്.
പ്രകൃതിയിൽ നിന്നും കിട്ടുന്ന നിറങ്ങൾ മാത്രം ഉപയോഗിക്കുന്ന ഈ ഹസ്തകലയിൽ പതിനേഴ് അധികശ്രമമുള്ള ഘട്ടങ്ങളാണുള്ളത്.
മച്ചിലിപട്ടണം കലംകാരി - ആന്ധ്രാപ്രദേശിൽ കൃഷ്ണജില്ലയിലെ  മച്ചിലിപട്ടണത്തിനടുത്തുള്ള പെഡനയിലാണ് ഈ കലാരൂപം രൂപംകൊണ്ടത്.
ചിത്രങ്ങൾ കൊത്തിയ മരക്കട്ടകളിൽ പച്ചക്കറികളിൽ നിന്നും എടുക്കുന്ന നിറങ്ങൾ മുക്കി പരുത്തിതുണികളിൽ മനോഹരമായ ചിത്രങ്ങൾ അച്ചടിക്കുന്ന രീതിയാണിത്.
ഇത്തരത്തിൽ നിർമാക്കുന്ന കിടക്കവിരികൾ, സാരികൾ, തിരശ്ശീലകൾ തുടങ്ങിയവ ആളുകൾക്കിടയിൽ പ്രിയമേറിയവയാണ്.
ഈ കരകൗശല വിദ്യ ആന്ധ്രാപ്രദേശിന്റെ ഭൂമിശാസ്ത്രസൂചകോൽപന്നങ്ങളിൽ പെടുന്ന ഒന്നാണ്.
അവലംബം കൂടുതൽ അറിവിന് (see index: p. 148-152) പുറത്തേക്കുള്ള കണ്ണികൾ Kalamkari എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
"Kalamkari" by R.L. Shep "Block Print Fabrics – Kalamkari Cotton" Archived 2012-03-22 at the Wayback Machine .
"Kalamkari - a Traditional Fabric of India"
കലക്
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് കലക്.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് കലക് സ്ഥിതിചെയ്യുന്നത്.
കലക് വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് കലക് ൽ 489 വീടുകൾ ഉണ്ട്.
ആകെ ജനസംഖ്യ 2493 ആണ്.
ഇതിൽ 1343 പുരുഷന്മാരും 1150 സ്ത്രീകളും ഉൾപ്പെടുന്നു.
കലക് ലെ സാക്ഷരതാ നിരക്ക് 74.53 ശതമാനമാണ്.
കലക് ലെ 6 വയസ്സിനു താഴെയുള്ള കുട്ടികളുടെ എണ്ണം 207 ആണ്.
ഇത് കലക് ലെ ആകെ ജനസംഖ്യയുടെ 8.3 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 1131 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 812 പുരുഷന്മാരും 319 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 70.82 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 31.12 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
കലക് ലെ 814  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 489 - - ജനസംഖ്യ 2493 1343 1150 കുട്ടികൾ (0-6) 207 109 98 പട്ടികജാതി 814 449 365 പട്ടിക വർഗ്ഗം 0 0 0 സാക്ഷരത 74.53 % 57.48 % 42.52 % ആകെ ജോലിക്കാർ 1131 812 319 ജീവിതവരുമാനമുള്ള ജോലിക്കാർ 801 634 167 താത്കാലിക തൊഴിലെടുക്കുന്നവർ 352 198 154 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
കലക്ട്രേറ്റ്
കലക്ട്രേറ്റ് ( Collectorate) ഇന്ത്യയിലെ ജില്ലാ ഭരണാധികാരിയും ജില്ലാ മജിസ്ട്രേറ്റുമായ ജില്ലാ കലക്ടറുടെ കാര്യാലയം ആണ്.
ഇതോടനുബന്ധിച്ചുള്ള ഓഫീസ് സമുച്ചയത്തിലാണ് സംസ്ഥാന സർക്കാരുകളുടെ കീഴിലുള്ള വകുപ്പുകളുടെ ജില്ലാ കാര്യാലയങ്ങൾ പ്രവർത്തിക്കുന്നത് .
Thanjavur Collectorate മൈസൂർ കളക്ടറേറ്റ്, കർണാടക മൈസൂർ കളക്ടറേറ്റ്, കർണാടക കളക്ടറേറ്റ്, സേലം, തമിഴ്നാട് സേലം ജില്ലാ കളക്ടറേറ്റ്, തമിഴ്നാട് കളക്ടറേറ്റ്, കോട്ടയം ഇതും കാണുക ജില്ലാ കളക്ടർ സബ് കലക്ടർ കേരളത്തിലെ കലക്ട്രേറ്റുകൾ ജില്ല ഫോൺ ഇ മെയിൽ ഫാക്സ് വെബ് കാസർഗോഡ് 0499-2430400 ksr_collectorate@messaging.kerala.gov.in 0499-2430833 വെബ് കണ്ണൂർ 0497-2700243 knr_collectorate@messaging.kerala.gov.in 0497-2700243 വെബ് വയനാട് 0493-2602230 wnd_collectorate@messaging.kerala.gov.in 0493-2603450 വെബ് കോഴിക്കോട് 0495-2371400 kkd_collectorate@messaging.kerala.gov.in 0495-2371062 വെബ് പാലക്കാട് 2533266 dcpkd@kerala.nic.in 2533266 വെബ് മലപ്പുറം വെബ് തൃശ്ശൂർ 2361020 trcdctsr@sancharnet.in 2361020 വെബ് എറണാകുളം 2423001 ekm_collectorate@messaging.kerala.gov.in 2422282 വെബ് Archived 2008-10-14 at the Wayback Machine .
ഇടുക്കി വെബ് കോട്ടയം വെബ് ആലപ്പുഴ വെബ് പത്തനംതിട്ട വെബ് കൊല്ലം വെബ് തിരുവനന്തപുരം 0471-2462471 tvm_collectorate@messaging.kerala.gov.in വെബ് അവലംബം
കലക്പ ഗെയിം പ്രൊഡക്ഷൻ റിസർവ്വ്
കലക്പ ഗെയിം പ്രൊഡക്ഷൻ റിസർവ്വ് , ഘാനയിലെ 32,020 ഹെക്ടർ വിസ്തൃതിയുള്ള ഫോറസ്റ്റ് റിസർവ്വാണ്.
രാജ്യത്തിന്റെ തെക്ക്-കിഴക്ക് ഭാഗത്തായിട്ടാണ് ഈ റിസർവ് സ്ഥിതിചെയ്യുന്നത്, തലസ്ഥാനമായ അക്രയിൽനിന്ന് 120 കിലോമീറ്റർ കിഴക്കും, വോൾട്ട റീജിയണൽ തലസ്ഥാനമായ ഹോ പട്ടണത്തിൽനിന്നും 30 കിലോമീറ്റർ തെക്കോയിട്ടുമാണ് ഇതു സ്ഥിതിചെയ്യുന്നത്.
1975 ൽ ഘാന സർക്കാർ രൂപീകരിച്ച ഈ സംരക്ഷിത പ്രദേശം, ടോഗോ പർവതനിരകളുടെ താഴ്വാരത്തിലാണ് സ്ഥിതിചെയ്യുന്നത്.
ഈ പ്രദേശം ഒരു മൃഗ സംരക്ഷണ മേഖലയായി പ്രഖ്യാപിക്കുന്നതിനു മുമ്പ്, ഘാനയിലെ പ്രവാസികളുടെ പ്രിയങ്കരമായ വേട്ടയാടൽ മേഖലയായി ഉപയോഗിച്ചിരുന്നു.
ഈ ദേശീയോദ്യാനത്തിൽ സിംഹങ്ങളെയും ആനകളേയും കൂടാതെ, കാട്ടുപോത്തുകൾ, കൃഷ്ണമൃഗങ്ങൾ, ബബൂണുകൾ മറ്റു ചെറിയ സസ്തനികൾ എന്നിവയേയും കാണാൻ സാധിക്കുന്നു.
നാനാ ജാതികളിലുള്ള പക്ഷികളും ഏകദേശം 100 തരം ചിത്രശലഭങ്ങളും ഈ ദേശീയോദ്യാനത്തിലുണ്ട്.
കലകൾ (വിവക്ഷകൾ)
കലകൾ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കല - മനുഷ്യ സമൂഹത്തിന്റെ കഴിവ് കലകൾ (ജീവശാസ്ത്രം) - ശരീരത്തിലെ കോശങ്ങളുടെ കൂട്ടം.
കല (ഏകകം) - ഏകകം.
കലങല ജില്ല
കലങല (Kalangala) , ഉഗാണ്ടയിലെ മദ്ധ്യമേഖലയിലെ തെക്കു ഭാഗത്തെ ഒരു ജില്ലയാണ്.
ഈ ജില്ല, വിക്ടോറിയ തടാകത്തിലെ സ്സെസെ ദ്വീപുകളുമായി ഒരേ അതിർത്തി പങ്കിടുന്നു.
സ്സെസെ ദ്വീകളിലെ ഏറ്റവും വലിയ ദ്വീപായ ബുഗാല ദ്വീപിൽ സ്ഥിതി ചെയ്യുന്നു.
മ്പിഗി ജില്ലയും വകിസൊ ജില്ലയും വടക്കും മുകൊണൊ ജില്ലകിഴക്കും വടക്കു കിഴക്കും ടാൻസാനിയ തെക്കും രകൈ ജില്ല തെക്കുപടിഞ്ഞാറും മസക ജില്ല പടിഞ്ഞാറും കലുങു ജില്ല വടക്കു പടിഞ്ഞാറും അതിരായുണ്ട്.
വകിസൊ ജില്ലയിലെ എന്റെബ്ബെയുടെ തെക്കുപടിഞ്ഞാറായി 60 കി.
മീ അകലെയാണ് കലങലയുടെ ജില്ല ആസ്ഥാനം കുറിപ്പുകൾ
പുറത്തേക്കുള്ള കണ്ണികൾ About "Kalangala Action Aids USA", an NGO Archived 2016-03-04 at the Wayback Machine .
Travel Guide To Kalangala District Archived 2015-06-17 at the Wayback Machine .
കലഞ്ഞൂർ സാമൂഹ്യ-സാംസ്കാരികചരിത്രം
ഒരു മഹാവ്യാധിബാധയെത്തുടർന്ന് ഊരും ദേശവും വിട്ടോടിപ്പോയവർ തിരികെവന്നു താമസിച്ചിടമാണ് കലഞ്ഞൂരെന്ന ഈ നാടെന്നും അതല്ലാ, കലകളുടെ ഊരാണ് കലഞ്ഞൂരെന്നും പറയപ്പെടുന്നു.
ജലപ്രളയത്താൽ ഈ നാടും കാടും ഒക്കെ മുങ്ങിപ്പോവുകയും അന്നുണ്ടായിരുന്ന ക്ഷേത്രവും കുളവും കൂടാതെ മനുഷ്യവാസമുള്ള എല്ലാ സ്ഥലങ്ങളും വളരെക്കാലം ജലത്തിനടിയിലാവുകയും കഠിനമായ രോഗത്താലും ദുരിതത്താലും ഈ പ്രദേശം വിട്ടോടിപ്പോയവർ ഏറെ നാളുകൾക്കുശേഷം തിരികെവരികയും ചെയ്തുവത്രെ.
തെക്കുനിന്നും വന്നവർ ഇടത്താവളമായി തിരഞ്ഞെടുത്ത സ്ഥലം പിൽക്കാലത്ത് ഇടത്തറയായും, വടക്കുനിന്നും വന്നവർ കൂട്ടംകൂട്ടമായി കൂടിത്താമസിച്ചിരുന്ന സ്ഥലം ഇന്നത്തെ കൂടലായും കാലക്രമേണ പരിണമിക്കുകയും ചെയ്തുവെന്ന് പറയുന്നതിൽ എത്രമാത്രം യുക്തിഭദ്രതയുണ്ടെന്ന് അറിയില്ല.
പിന്നീട് ആദ്യത്തെ ജനവാസസ്ഥലവും ക്ഷേത്രഭൂമിയുമായിരുന്ന അമ്പലത്തുംകാലയിൽ നിന്നും (ഇവിടെ ഇപ്പോഴും കാവും കുളവും കാണാം-ഇന്നത്തെ വെട്ടുവിള ചിറ) മഹാവ്യാധിക്കാലത്തെപ്പോലെ വെള്ളപ്പൊക്കദുരിതം ഉണ്ടായേക്കുമോ എന്ന ഭയത്താൽ താരതമ്യേന ഉയർന്നതും കലഞ്ഞൂരിന്റെ മധ്യഭാഗവുമായ ഇന്നത്തെ ക്ഷേത്രഭൂമിയിലേക്ക് ക്ഷേത്രം മാറ്റി സ്ഥാപിച്ചു.
ഏതാണ്ട് 1100 വർഷങ്ങൾക്കുമുമ്പ് മഹാശിവയോഗിയായ ഹരമഹർഷി (ഖരമഹർഷി എന്നും പരാമർശമുണ്ട്) തന്റെ വനാന്തര സഞ്ചാരവേളയിൽ ഈ പ്രദേശത്ത് എത്തിച്ചേരുകയും ശാന്തസുന്ദരവും പവിത്രവുമായ ഇണ്ടിളയപ്പൻ ക്ഷേത്രത്തിനു സമീപം ധ്യാനനിരതനാവുകയും ചെയ്തുവത്രെ.
തുടർന്ന് മൂന്നു ശിവലിംഗങ്ങൾ ആറാറു മൈൽ അകലത്തിൽ കലഞ്ഞൂർ, അറുകാലിക്കൽ, പെരിങ്ങനാട് എന്നിങ്ങനെ മൂന്നിടങ്ങളിലായി പ്രതിഷ്ഠിക്കുകയും ചെയ്തു.
അതിനേത്തുടർന്ന് ഈ ഗ്രാമം അക്കാലത്ത് ഹരനൂർ എന്ന പേരിൽ അറിയപ്പെട്ടുവെന്നും പിൽക്കാലത്ത് കലഞ്ഞൂരായി പരിണമിക്കുകയും ചെയ്തുവെന്നുമുള്ളതാണ് പ്രബലമായ സ്ഥലനാമഐതിഹ്യം.
(1115-1116-ൽ കുലശേഖരരാജവാഴ്ചക്കാലത്ത്) വീരകേരളവർമ്മയുടെ (കോതകേരളവർമ്മ) അധീനതയിൽ ആയിരുന്ന വേണാടിന്റെ വടക്കുകിഴക്കൻ ഭൂപ്രദേശങ്ങളും സഹ്യാദ്രിയുടെ താഴ്വരകൾ ഉൾപ്പെട്ടതുമായ എല്ലാ പ്രദേശങ്ങളും അദ്ദേഹം തന്റെ അധീനതയിൽ നിലനിർത്തുവാനും അതുവഴി ഈ പ്രദേശത്തുനിന്നും ലഭിക്കുന്ന സുഗന്ധദ്രവ്യവിളകളെ തൊട്ടടുത്ത നാട്ടൂരാജ്യമായ പാണ്ഡ്യദേശക്കാർ (പാണ്ഡ്യരാജാവിന്റെ മുൻമുറക്കാർ) കൈക്കലാക്കാതിരിക്കാനും, അവിടവിടെയായി കാവൽക്കാരെ ഏർപ്പെടുത്തുകയും ഉയർന്നപ്രദേശങ്ങളിലും ഒറ്റപ്പെട്ട കുന്നിൻചെരിവുകളിലും കൂടാരങ്ങൾ കെട്ടിയും, കാടർ, ഊരാളിമാർ, പണിയർ തുടങ്ങിയ ഗോത്രവർഗ്ഗക്കാരെ സ്ഥിരമായി താമസിപ്പിക്കുകയും ചെയ്തിരുന്നു.
എന്നാൽ പാണ്ഡ്യൻ എന്ന തമിഴുരാജാവിന്റെ കടന്നുകയറ്റത്തെ തടയുവാൻ സാധിച്ചില്ല.
പിൽക്കാലത്ത് ഈ പ്രദേശത്തിന്റെ ഭരണാധിപത്യം പാണ്ഡ്യരാജവംശത്തിന്റെ പിൻമുറക്കാരായിരുന്ന പന്തളം രാജകുടുംബത്തിനു വന്നുചേരുകയും ചെയ്തിട്ടുണ്ട്.
ഇന്ന് അച്ചൻകോവിൽ മുതൽ വടക്കോട്ടും പടിഞ്ഞാറോട്ടും വ്യാപിച്ചുകിടക്കുന്ന സ്ഥലങ്ങളുൾപ്പെട്ട എല്ലാ പ്രദേശങ്ങളും നാട്ടുരാജവാഴ്ചക്കാലത്ത് ഭാഗിക്കപ്പെടുകയും അനന്തരഫലമായി അച്ചൻകോവിൽ രാജകുടുംബത്തിനും അവരുടെ തന്നെ കുടുംബമായ പന്തളം രാജകുടുംബത്തിനും കൂടാതെ തിരുവിതാകൂർ രാജകുടുംബത്തിനും കൊടുമൺ അറുകാലിക്കൽ നാട്ടുരാജകുടുംബങ്ങൾക്കും അധീനപ്പെടുകയും ചെയ്തു.
പിന്നെയും ഫലസമൃദ്ധിയുടെയും വനസമ്പത്തിന്റെയും മനുഷ്യാധ്വാനത്തിന്റെയും വിളനിലമായിരുന്ന ഈ പ്രദേശങ്ങൾ കൈക്കലാക്കാനുള്ള പല ശക്തികേന്ദ്രങ്ങളുടേയും ശ്രമങ്ങൾക്കിടെ ഇതൊരു യുദ്ധഭൂമി ആയിത്തീരുകയും ചെയ്തു.
തകർക്കപ്പെട്ടതോ കാലാന്തരത്തിൽ തകർന്നടിയപ്പെട്ടതോ ആയ ചരിത്രവസ്തുക്കളും വിലപ്പെട്ട പല ശേഖരങ്ങളും ഇവിടെ നിന്ന് കിട്ടിയിട്ടുണ്ട്.
കൂടാതെ നാശാവശിഷ്ടമായ പറക്കുളം ക്ഷേത്രസമുച്ചയത്തിന്റെ ബാക്കിപത്രവും ഇവിടെ ദർശിക്കാം.
ഇന്നത്തെ പാടം ജംഗ്ഷനിൽനിന്നും ഏകദേശം എട്ട് കിലോമീറ്റർ വടക്കുകിഴക്കായി പുരാതനവും പൂർവ്വരാജവാഴ്ചയുടെ ശവപ്പറമ്പായും കാണാവുന്ന മഹാക്ഷേത്രാവശിഷ്ടങ്ങളും ഏതാണ്ട് അമ്പത് ചതുരശ്രയടി ചുറ്റളവുള്ള ഉറവവറ്റാത്ത കുളവും വിശാലമായ ഇടനാഴിയും ഇടിഞ്ഞുപൊളിഞ്ഞ ചുറ്റമ്പലവും തഞ്ചാവൂർകലകളുടെ മാസ്മരികത വിളിച്ചറിയിക്കുന്ന ഉടഞ്ഞടിഞ്ഞ കൃഷ്ണശിലാശില്പങ്ങളും ഒരു പ്രതാപകാലത്തിന് ബാധിച്ച സർവ്വനാശത്തിന്റെ ദുർഗ്ഗതി പോലെ ഇന്നും കാണാം.